Вельмі многа добрых слоў можна сказаць пра гэтага цудоўнага святара. Ксёндз Адам – вельмі шчыры, спагад-лівы, добразычлівы і сумленны чалавек. Дзякуючы яго намаганням, нястомнай энергіі, за кароткі час амаль дабудаваны касцёл у Крупках, у якім кожны дзень адпраўляецца святая Імша, праводзіцца катэхэза для дарослых, дзяцей і моладзі. У гэтым яму дапамагаюць сёстры-законніцы – сястра Бернадэта і сястра Францішка. Кожную нядзелю ксёндз Адам едзе ў г.п. Халопенічы, каб падчас святой Імшы маглі спаткацца з Богам вернікі, якія не маюць магчымасці прыехаць у касцёл. У кожную першую пятніцу месяца разам з жанчынамі з Легіёну Марыі ён наведвае хворых, старых, нямоглых людзей. Дзякуючы яму наш касцёл стаў домам Бога, куды кожны ў любы час дня і ночы можа прыйсці, дзе цябе выслухаюць, дадуць добрую параду, дапамогуць.